paragraph_text: Na Baliju postoji veliki broj plesnih oblika i stilova; a posebno su zapažene one ritualne plesne drame u kojima sudjeluju vještica (Rangda) i velika zvijer (Barong). Većina plesova na Baliju povezana je s hinduističkim ili tradicionalnim narodnim ritualima, poput svetog plesa Sanghyang Dedari koji priziva dobroćudne duhove, za koje se vjeruje da tijekom izvedbi uđu u plesače te se tako plesači nađu stanju transa. Ostali balijski plesovi nisu povezani s vjerskim ritualima i stvaraju se za određene prigode ili svrhe, kao što su plesovi dobrodošlice Baris ili društveni ples za zabavu.